הלכו לאיבוד
אומרים ישנה ארץ, עמודיה שבעה; שבעה כוכבי לכת צצים על כל גבעה; ארץ בה יתקיים אשר כל איש קיווה; איה אותה שמש איפה אותה תקווה?; הלכו לאיבוד, מתוך חיפזון; קצת שכל ישר וגם היגיון; אבדה התמימות, גם היא נעלמה; ויחד איתה אבדה התבונה.; אבד הרצון, אבדה גם צניעות; במשך הזמן אבדה הרעות,; אלפי המילים וההבטחות; גם הם נעלמו - לכל הרוחות!; אז מי ששמע, ומי שמצא; נוף שאבד - אש שכבתה; חליל של רועים - עובד אדמה,; שיעשה טובה,; ולנו יחזיר את האבידה.; הלכו לאיבוד, נופים ומראות; המון כוונות טובות ויפות; אבדו פרדסים, במלוא פריחתם; ברזל ובטון, צמחו במקומם.; הלכו לאיבוד, שירים יחפים,; ירח מלא, גני אוהבים; מבט מבויש, ילדה עם צמות,; ואיפה ההוא, שהלך בשדות?...; אז מי ששמע...; איבדנו נימוס, וגם הליכות; איבדנו ת'ראש מרוב הצלחות,; היה קצת כבוד, גם הוא נעלם; היו חברים... איפה כולם?; הלכו לאיבוד, נוםים מוכרים,; ספסל ושדרה וחום נעורים,; לאן נעלם הזמן שחלף; ואיפה הדבש וכל החלב...; 